CELEX: C2005/115/53
Language: fi
Date: 2005-05-14 00:00:00
Title: Asia T-106/05: European Dynamics S.A.:n 22.2.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/29
            
         European Dynamics S.A.:n 22.2.2005 Euroopan yhteisöjen komissiota vastaan nostama kanne
   (Asia T-106/05)
   (2005/C 115/53)
   Oikeudenkäyntikieli: englanti
   European Dynamics S.A., kotipaikka Ateena, Kreikka, edustajanaan lakimies N. Kostakopoulos, on nostanut 22.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa komission päätöksen olla ottamatta kantajan hakemusta, joka on tehty vastauksena kansainväliseen rajoitettuun tarjouspyyntöön EuropeAid/117579/C/SV/TR ”teknisestä tuesta Turkin valtion tilastolaitoksen tieto- ja viestintäteknisen järjestelmän parantamiseksi — Turkin tilastojärjestelmän parantaminen” (1), rajoitettuun luetteloon ja ottaa muita hakijoita rajoitettuun luetteloon;
            
         
               —
            
            
               kumoaa päätöksen, jolla hylätään kantajan pyyntö siitä, että komissio käsittelisi uudelleen asian, josta tehty päätös on annettu kantajalle tiedoksi komission kirjeellä, joka on päivätty 13.12.2004;
            
         
               —
            
            
               velvoittaa komission korvaamaan kantajan oikeudenkäyntikulut ja muut kanteesta aiheutuneet kulut, vaikka kanne hylättäisiin.
            
         Oikeudelliset perusteet ja pääasialliset perustelut
   Kantajayritys teki hakemuksen vastauksena komission kansainväliseen rajoitettuun tarjouspyyntöön EuropeAid/117579/C/SV/TR ”teknisestä tuesta Turkin valtion tilastolaitoksen tieto- ja viestintäteknisen järjestelmän parantamiseksi — Turkin tilastojärjestelmän parantaminen”. Riidanalaisessa päätöksessä kantajan hakemusta ei otettu rajoitettuun luetteloon.
   Kantaja vetoaa riidanalaisen päätöksen kumoamista koskevan kanteensa tueksi siihen, että vastaaja rikkoi asetusta N:o 1488/1996, varainhoitoasetusta (2) ja sen soveltamisasetusta sekä direktiiviä 92/50 (3), koska se käytti sellaisia arviointiperusteita, joita ei ollut hyvin eritelty tarjouspyynnössä. Kantajan mukaan, jos komissio aikoi vertailla hakijoiden valmiuksia, kuten se vaikuttaa tehneen, sen olisi tullut ilmoittaa siitä tarjouspyynnössä.
   Kantaja väittää myös, että komissio teki ilmeisiä arviointivirheitä kantajan tekemää tarjousta arvioidessaan. Kantaja riitauttaa komission arvion sen teknisistä valmiuksista.
   Lopuksi kantaja väittää, että vastaaja ei perustellut päätöstään riittävästi, mikä on vastoin EY 253 artiklaa.
   
      (1)  EUVL 2004/S 187-158886.
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 tehty neuvoston asetus (EY, Euratom) N:o 1605/2002, EYVL L 248, 16.9.2002, s. 1.
   
      (3)  Julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annettu neuvoston direktiivi 92/50/ETY, EYVL L 209, 24.7.1992, s. 1.